L 298/20 Jurnalul Oficial al Uniunii Europene 7.11.2008 DECIZII ADOPTATE ÎN COMUN DE CĂTRE PARLAMENTUL EUROPEAN ŞI CONSILIU DECIZIA NR. 1098/2008/CE A PARLAMENTULUI EUROPEAN ȘI A CONSILIULUI din 22 octombrie 2008 privind Anul European de Luptă împotriva Sărăciei și a Excluziunii Sociale (2010) (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 137 alineatul (2), având în vedere propunerea Comisiei, având în vedere avizul Comitetului Economic şi Social European (!), având în vedere avizul Comitetului Regiunilor (?), hotărând în conformitate cu articolul 251 din tratat (*), procedura prevăzută la întrucât: (1) Lupta împotriva sărăciei și a excluziunii sociale este unul dintre angajamentele principale ale Uniunii Europene și ale statelor membre. (2)  Tratatul de la Amsterdam în 1997 a adăugat noi dispoziții privind lupta împotriva marginalizării sociale în cadrul domeniilor de activitate actuale reglementate de dispozițiile politicii sociale din Tratatul CE, în special articolele 136 şi 137, și a prevăzut un nou cadru juridic şi un nou temei juridic pentru o serie de noi angajamente politice în acest domeniu. (3) Consiliul European întrunit la Lisabona la 23 și 24 martie 2000 a recunoscut că amploarea înregistrată de sărăcie și de excluziunea socială este de neacceptat. Construirea unei Uniuni Europene care să se axeze mai mult pe incluziune a fost considerată astfel un element () JO C 224, 30.8.2008, p. 106. () Avizul din 18 iunie 2008 (nepublicat încă în Jurnalul Oficial). () Avizul Parlamentului European din 17 iunie 2008 (nepublicat încă în Jurnalul Oficial) și Decizia Consiliului din 2 octombrie 2008. esențial pentru realizarea obiectivului strategic pe zece ani al Uniunii referitor la creşterea economică, locuri de muncă mai multe și mai bune și o mai mare coeziune socială. Consiliul European de la Lisabona a invitat statele membre și Comisia să întreprindă demersurile necesare care să aibă „un impact decisiv asupra eradicării sărăciei” până în 2010. Prin urmare, Consiliul European de la Lisabona a convenit asupra adoptării unei metode deschise de coordonare (MDC) în acest domeniu. Încă de la început, MDC pentru protecție socială și incluziune  socială a reprezentat un instrument important pentru a susţine acest angajament politic și pentru a întări capacitatea UE de a sprijini statele membre în eforturile lor pentru obţinerea unei mai mari coeziuni sociale în Europa. MDC contribuie la aprofundarea învățării reciproce și sporeşte conştientizarea naturii multidimensionale a excluziunii şi a sărăciei. În acest fel, MDC creează condițiile propice pentru a produce un impact mai puternic în practică și pentru a asigura vizibilitatea pentru cetățenii europeni a atașamentului Uniunii față de valorile sociale. În pofida acestor realizări, o parte semnificativă a popu- lației continuă să se confrunte cu lipsuri sau cu un acces limitat și inegal la servicii sau este exclusă din societate. Raportul comun privind protecţia socială şi incluziunea socială pentru anul 2008 subliniază faptul că în Uniunea Europeană 78 de milioane de persoane sunt expuse riscului de sărăcie, dintre care 19 milioane sunt copii. În plus, diferența dintre femei și bărbați este de două puncte procentuale. În plus, inegalitățile în ceea ce priveşte prosperitatea şi sărăcia extremă sunt probleme din ce în ce mai îngrijo- rătoare pentru Uniune. Pentru a se asigura coeziunea economică și socială, este necesară sprijinirea regiunilor defavorizate, a zonelor cu dezavantaje structurale permanente, a regiunilor ultrape- riferice, a anumitor insule şi a statelor membre insulare, precum şi a zonelor afectate recent de dezindustrializare sau de reconversie industrială.